钦定古今图书集成/明伦汇编/交谊典/第047卷 > 《遗李太博家新生鸭脚》欧阳修
## 钦定古今图书集成/明伦汇编/交谊典/第047卷 > 《遗李太博家新生鸭脚》欧阳修

《北人见鸭脚》，南人见胡桃。识内不识外，疑若橡栗韬。
鸭脚类绿李，其名因叶高。吾乡宣城郡，每以此为劳。
种树三十年，结子防山猱。剥核手无肤，持置官省曹。
今喜生都下，荐酒压卜萄。初闻帝苑夸，又复主第褒。
累累谁采掇，玉碗上金鳌。金鳌文章宗，分赠我已叨。
岂无异乡感，感此微物遭。一世走尘土，鬓颠得霜毛。